Chapter 1

Chapter 2

Chapter 3

Chapter 4

Chapter 5

Chapter 6

Chapter 7

Chapter 8

Chapter 9

Chapter 10

Chapter 11

Chapter 12

Chapter 13

Chapter 14

Chapter 15

Chapter 16

Chapter 17

Chapter 18

Mmutlanyana o ne a robetse tlasa sefate sa diapole.

Apole e ile ya wa ho tswa lekaleng.

Lentswe la re, "Matha mmutlanyana matha!"

A tsoha ka potlako mme a matha ka lebelo a baleha.

A kopana le kgoho. "Hobaneng o matha?" ha botsa kgoho.

Mmutlanyana a araba, "Ha ke tsebe. Ke utlwile feela ntho e wela fatshe le lentswe le reng, 'Matha mmutlanyana matha!'"

Kgoho o ne a tshohile. O ile a qala ho matha ha a utlwa seo mmutlanyana a se bolelang.

Ba kopana le ntja. Ntja a botsa, "Hobaneng ha le matha?"

Kgoho a re, "Ha ke tsebe. Ke utlwile feela seo mmutlanyana a se boletseng, le yena ha a tsebe. O utlwile ntho e wela fatshe le lentswe le re, 'Matha mmutlanyana matha!'"

Ntja o ne a makaditswe ke seo a neng a sa tswa se utlwa. A qala ho matha le Mmutlanyana le Kgoho.

Ba kopana le pere. Pere a botsa ntja, "Hobaneng ha le matha?"

Ntja a re, "Ha ke tsebe. Ke utlwile feela seo kgoho a se boletseng, le yena ha a tsebe. O utlwile seo mmutlanyana a se boletseng, le yena ha a tsebe. O utlwile ntho e wela fatshe le lentswe le re, 'Matha mmutlanyana matha!'"

Pere a qala ho matha le ba bang.

Ba kopana le tonki. Tonki a botsa, "Hobaneng le matha?"

Pere a araba, "Ha ke tsebe. Ke utlwile feela seo ntja a se boletseng, le yena ha a tsebe. O utlwile seo kgoho a se boletseng mme le yena ha a tsebe. O utlwile feela seo mmutlanyana a se boletseng, le yena ha a tsebe. O utlwile ntho e wela fatshe le lentswe le, 'Matha mmutlanyana matha!'"

Yaba Tonki o qala ho matha le yena.

Ba kopana le kgomo. Kgomo a botsa, "Hobaneng ha le matha?"

Tonki a re, "Ha ke tsebe. Ke utlwile feela se pere a se boletseng, le yena ha a tsebe. O utlwile se ntja a se boletseng, le yena ha a tsebe. O utlwile feela se kgoho a se boletseng, le yena ha a tsebe. O utlwile feela seo mmutlanyana a se boletseng, le yena ha a tsebe. O utlwile ntho e wela fatshe le lentswe le, 'Matha mmutlanya!'"

Kgomo o ne a tshwenyehile mme a qala ho matha le yena.

Ba kopana le katse. "Hobaneng ha le matha?" a botsa.

Kgomo a re, "Ha ke tsebe. Ke utlwile feela seo tonki a se boletseng, mme le yena ha a tsebe. O utlwile feela pere a se boletseng, le yena ha a tsebe. O utlwile seo ntja a se boletseng mme le yena ha a tseba. O utlwile feela seo kgoho a se boletseng mme le yena ha a tsebe. O utlwile feela seo mmutlanyana a se boletseng, le yena ha a tsebe."

Katse a qala ho matha le diphoofolo tse ding.

Ba kopana le moshanyana ya palameng baesekele mme a botsa, "Hobaneng ha le matha?"

Diphoofolo tsa araba, "Ha re tsebe. Re utlwile seo mmutlanyana a se boletseng, le yena ha a tsebe. O utlwile ntho e wela fatshe le lentswe le, 'Matha mmutlanyana matha!'"

Moshanyana a tsheha mme are, "Kea pole e ileng ya wa sefateng ka baka la moya. Ke nna ya itseng, 'Matha mmutlanyana matha!'"

You are free to download, copy, translate or adapt this story and use the illustrations as long as you attribute in the following way: Phumy Zikode Author - Phumy Zikode
Translation - Tseliso Masolane
Illustration - Wiehan de Jager
Language - Sesotho (South Africa)
Level - Longer paragraphs © African Storybook Initiative 2015
Creative Commons: Attribution 3.0
Source www.africanstorybook.org